Mjerenje buke 
PB-161


Rezime
Pod bukom podrazumijevamo razne zvukove jačeg intenziteta koji dopiru do našeg slušnog aparata i našeg organizma. Izražava se u decibelima (dB) i po intenzitetu razlikujemo: malu buku, normalnu buku, jaku buku, vrlo jaku buku i zaglušujuću buku. Mjerenje buke je mjera zaštite radi provjere i stalnog nadzora stanja buke u cilju sprječavanja nastajanja, odnosno smanjenja postojeće buke na dopuštenu razinu. U skladu sa Zakonom o zaštiti od buke, postoje standardi za mjerenje buke, postupci i metode, te instrumenti za mjerenje buke. 
Ključne riječi 
Pojam buke, izvori buke, instrumenti, standardi i metode mjerenja buke, postupci mjerenja buke, utjecaj buke na zdravlje ljudi. 

Uvod 
Buka je svaki zvuk čija vrijednost prelazi dozvoljeni nivo propisan zakonom, s obzirom na vrijeme i mjesto gdje nastaje i sredinu u kojoj ljudi rade i borave. Buka ustvari predstavlja uznemirujući zvuk koji djeluje na čovjeka i psihički i fizički, ometa san i koncentraciju, rad, smanjuje efikasnost i produktivnost. Koliko su rasprostranjeni efekti buke, isto toliko su rasprostranjene i njene dugoročne posljedice po zdravlje, naročito u urbanim sredinama.
Najčešći uzroci povećanja nivoa buke su industrijski pogoni, neravnine i rupe u asfaltu, neporavnati šahtovi, dotrajala i bučna vozila, motocikli, vozila za odvoz smeća, a u noćnim satima to su naročito ventilatori, rashladni uređaji, pekare, nekontrolisano izvođenje muzike do kasnih večernjih sati, rad klima i alarmnih uređaja i dr. Tome doprinose i loše zvučne izolacije u građevinskim objektima, posebno između stanova i poslovnih prostora, koje su ispod vrijednosti propisanih standarda, što nameće dodatna ograničenja u definiranju namjene prostora.  
Problemi vezani za buku su sljedeći: 
• nezadovoljavajuće provođenje odredaba Zakona o zaštiti od buke, 
• nepoštovanje mjera zaštite od buke u cilju što efikasnijeg smanjivanja njenog nivoa, 
• neadekvatno projektovanje i primjena mjera zvučne izolacije pri izgradnji stambenih objekata, 
• neadekvatno upravljanje prostorom sa stanovišta lociranja proizvodnih pogona i postrojenja, 
• neadekvatna zvučna izolacija nekih industrijskih pogona i postrojenja, te poslovnih objekata u blizini stambenih zona i naselja, 
• neadekvatno održavanje tehničke ispravnosti tehnološke opreme sa stanovišta redukcije buke, 
• nezadovoljavajući inspekcijski nadzor, 
• nedostatak monitoring, 
• loše stanje i nezadovoljavajuće održavanje podloge saobraćajnica u gradovima i naseljima, 
• značajno učešće vozila koja emituju buku veću od dozvoljene, 
• nedostatak zvučnih barijera i ograda, 
• neadekvatna upotreba muzike u nekim ugostiteljskim objektima, 
• nepostojanje registra izvora buke. 


1) Pojam buke

Buka je skup zvukova koji izazivaju nelagodnost, neprijatnost. Postoji mišljenje prema kome svaka zvučna pojava (šum, galama, lupa, govor i sl.) koja ometa rad i odmor predstavlja
buku. Da bi neki zvuk nazvali bukom on mora da bude dovoljno jak, da se izdvaja od ostalih zvukova i dobro čuje. Pri ocjenjivanju da li neki zvuk ima karakter buke ili ne, mora se ustanoviti dozvoljeni intenzitet, nivo ili jačina buke i ustanoviti da li pri tome ima ometanja odnosno izazivanje nelagodnosti i neprijatnosti u datom slučaju. Buka je neželjeni zvuk i sadrži tonove različitih frekvencija. Čisti ton prikazan je na slici 1.[footnoteRef:2], čija je mjera frekvencija, a nivo, nivo zvuka. Frekvencija određuje visinu zvuka tj. koliko brzo će se mijenjati zvučni pritisak. Osim nivoa, frekvencija je važna karakteristika buke. Buka više frekvencije je opasnija od buke niže frekvencije pošto dijelovi mašina koji imaju više frekvencije brže vibriraju. Buka iz više različitih izvora proizvodi zvuk koji je višeg nivoa nego bilo koji iz pojedinačnog izvora.  [2:  Mjerna tehnika, prof. Nermina Zaimović-Uzunović  ] 

Slika 1. Dijagrami nivoa zvuka u zavisnosti od:
a) frekvencije, b) vremena






2) Izvori buke

Glavni izvori buke su mašine i oprema. Do pojave buke na mašinama može doći iz različitih razloga i to kako na novim tako i na onim koje su duže vrijeme u upotrebi. To su npr. ispuštanje zračne struje kroz ventile, pumpe, elektromotori, bučne mlaznice za komprimiran zrak, transmisije. Buka može nastati i prilikom transporta materijala i gotovih proizvoda korištenjem kotrljača, ali i povremeno usljed udara u procesu utovara u kontejnere ili dijelove transportnog sistema. Ovi problemi mogu se prevazići zavisno od svakog konkretnog slučaja i to: minimumom ispuštanja zračne struje kroz ventile, promjenom pumpe u hidrauličnom sistemu, regulacijom rada ventilatora, instaliranjem motora i transmisije koji mirnije rade,
montiranjem prigušnica na hidraulične linije itd. 

[footnoteRef:3]Slika 2. Primjeri nekih izvora buke  [3:  Mjerna tehnika, Nermina Zaimović-Uzunović] 



3) Mjerenje buke 
Mjerenje buke je mjera zaštite radi provjere i stalnog nadzora stanja buke u cilju sprječavanja nastajanja, odnosno smanjenja postojeće buke na dopuštenu razinu. Merenje buke se vrši u cjelokupnoj životnoj sredini koja obuhvata i stambeni prostor i radna mjesta. U građevinskoj industriji, aparati za mjerenje buke se koriste pri akustičnim ispitivanjima građevinskog materijala, objekata i hala. U industriji se koriste za mjerenje buke u proizvodnim pogonima. Ispitivanje buke je jednako neophodno kako u stambenom prostoru, tako i na ulici. Osim ovoga, instrumenti služe i pri akustičnim ispitivanjima izvora buke.

Na osnovu rezulatata dobijenih testiranjem moguće je ispitati štetnost i umanjiti negativne efekte buke kojima su izloženi ljudi u stambenom prostoru ili na radnom mjestu.

4) Instrumenti, metode i standardi za mjerenje buke
4.1.   Standardi za mjerenje buke 
Najvažniji standardi u području mjerenja buke obuhvaćani su standardima
• IEC (International Electrotechnical Commission) i
• ISO (International Organization for Standardization),
pri čemu je IEC nadležan u području konstrukcije instrumenata, a ISO u području mjerne tehnike, eksperimentalnih uslova, mjernih parametara i njihovih granica te rezultata mjerenja.

4.2.   Mjerenje buke, postupci

Prije samog mjerenja buke, potrebno je:
1. Znati zašto je potrebno mjerenje buke (Tehnički pregled, ispunjenje minimalno tehničkih uvjeta, zapisnik inspekcije i slično) i u kojem vremenu (dan, večer ili noć).
2. Prostor u kojem se provodi mjerenje buke je potrebno što bolje zračno izolirati i udarno izolirati
3. Da svi izvori buke koje želite imati na određenom mjestu, budu u tom predivđenom prostoru u ispravnom stanju i da se mogu isključiti ako je potrebno
4. Da ukoliko neki izvor buke zahtijeva stručnog operatera, osigurate nazočnost osobe koja je u mogućnosti rukovati strojem
5. Najaviti mjerenje buke najbližim korisnicima tog prostora.

Atest buke

Kada je mjerenje buke u pitanju, znamo da postoje dvije vrste mjerenja koje ulaze u to, akustička mjerenja i mjerenja zvučne izolacije između prostorija.
Akustička mjerenja razine buke u sredini u kojoj ljudi rade i borave, a u svrhu:
1. ishođenja minimalno tehničkih uvjeta za određene vrste gospodarskih djelatnosti, za dnevne i/ili noćne uvjete rada
2. dokazivanja ispunjenja mjera zaštite od buke po završetku izgradnje objekta, – puštanja u rad infrastrukturnih/gospodarskih objekata
3. verifikacije provedbe mjera zaštita od buke na otvorenom prostoru, – nadziranja buke gradilišta u skladu sa zahtjevima Zakona o zaštiti od buke
4. utvrđivanja osnovnih razina buke nužnih za izradu studija utjecaja na okoliš
5. nadziranog i nenadziranog praćenja stanja razina buke u okolišu.

Mjerenje zvučne izolacije između prostorija i međukatnih konstrukcija, što obuhvaća:
1. zračnu zvučnu izolaciju između prostorija
2. udarnu zvučnu izolaciju međukatnih konstrukcija
3. Ugradnja i podešavanje elekroničkog limitatora buke za ograničenje izlazne snage pojačala

Mjerenje buke okoliša
Najviše dopuštene ocjenske razine buke u dB:
1. zona, zona namjenjena odmoru, oporavku i liječenju
-za dan: 50; za noć: 40
2. zona, zona namijenjena samo stanovanju i boravku
– za dan: 55; za noć: 40
3. zona, zona mješovite, pretežito stambene namjene
– za dan: 55;  za noć: 45
4. zona, zona mješovite, pretežito poslovne namjene sa stanovanjem
– za dan: 65; za noć: 50
5. zona, zona gospodarske namjene (proizvodnja, industirja, skladišta, servisi)
– Na granici građevne čestice unutar zone – buka ne smije prelaziti 80 dB
– Na granici ove zone buka ne smije prelaziti dopuštene razine zone s kojom graniči

Mjerenje buke u stanu
Najviše dopuštene ekvivalentne razine buke u dB
Zona 1., za dan: 30; za noć: 25
Zona 2., za dan: 35; za noć: 25
Zona 3., za dan: 35; za noć 25
Zona 4., za dan: 30; za noć: 40
Zona 5., za dan: 30; za noć: 40
-Stalna ili isprekidana buka (npr. grijanje, pumpe): 25
– Kratkotrajna ili kolebajuća buka (npr. dizala, ispiranje WC): 30

Mjerenje buke u ugostiteljskom objektu
Objekti u kojima se pružaju ugostiteljske usluge i obavlja se ugostiteljska djelatnost mogu u zatvorenom prostoru izvoditi glazbu najviše ekvivalentan razine od 65 dB. Objekti koji rade noću, u kojima se pružaju ugostiteljske usluge ili se obavlja ugostiteljska djelatnost, smiju izvoditi glazbu najviše razine od 90 dB, a srednje vršne razine od 100 Db.

4.3.   Instrumenti za mjerenje buke 

Instrumenti za mjerenje buke vrše pretvaranje zvuka u neku drugu energiju. Pomoću mikrofona i pretvarača, zvuk se detektuje i pretvara u električni signal. Najčešće se koriste instrumenti za mjerenje buke koji rade sa ugrađenim:
• elektrostatičkim,
• elektrodinamičkim,
• piezoelektričnim i
• magnetostrikcionim pretvaračem. 

Različiti instrumenti za mjerenje buke imaju mogućnost statističke ili frekventne analize primljenog signala, a mogu dalje vršiti računanje izmjerenih vrijednosti u željeni oblik ili odgovarajuće jedinice, sve zavisno od problema koji se analizira. Najjednostavniji instrumenti su dozimetri za mjerenje buke u toku radnog dana. Međutim u industriji nivo buke je promjenljiv i složen pa se koriste i složeniji uređaji kao što su analizatori nivoa buke i analizatori intenziteta buke. Prvi mogu da vrše statističku analizu buke u toku vremena, a drugi daju informaciju o veličini buke po jedinici površine u datoj poziciji. Uređaji za sofisticirana mjerenja u laboratorijskim i pogonskim uslovima daju frekventni spektar u vidu Campbellovog dijagrama. Na alatnim i drugim mašinama snimanje ukupnog nivoa buke i frekventnog spektra vrši se na različitim mjernim mjestima i za različite snage sa različitom udaljenošću mikrofona. Na osnovu frekvencije buke određuje se izvor buke i metod za kontrolu buke.

4.4.   Tipovi (metara)mjerača nivoa zvuka prema tačnosti mjerenja

Mjerači nivoa zvuka prema IEC 651-1979 i IEC 804-1985 , svrstavaju se u
četiri grupe:
• Tip 0, laboratorijski referentni standardi namijenjeni za kalibraciju drugih
metara, mjerača nivoa zvuka.
• Tip 1, precizni metri mjerači nivoa zvuka za opću namjenu ,općenito na
terenu gdje se traže prcizna mjerenja.
• Tip 2, mjerači opće namjene za upotrebu na terenu i za snimanje
podataka nivoa buke za dalju analizu frekvencija.
• Tip 3, israživački mejrač zvuka koji služi za određivanje uslova okoline
po pitanju buke.
Prema složenosti mjerači buke se dijele na:
• Najjednostavnije mjerače buke ili dozimetre koji se koriste za mjerenje
buke
• Analizatore nivoa buke koji se koriste u dijagnostičke svrhe

4.4.1. Princip rada mjerača buke

Mjerač buke je mjerno sredstvo koje reagira na zvuk slično kao čovjekovo uho i daje objektivna reproduktivna mjerenja zvučnog nivoa. Zvučni signal se pretvara u električni signal pomoću mikrofona visokog kvaliteta. Signal je slab pa se mora pojačati da bi se
očitao na instrumentu. Poslije prvog pojačanja signal prolazi kroz korektivni filter. Poslije daljeg pojačanja signal je toliko jak da da otklon na instrumentu. Efektivna vrijednost signala je određena u detektoru efektivne vrijednosti. Očitana vrijednost je nivo zvuka u dB. Signal zvuka može se dobiti sa izlaznog utikača i vodi na vanjske instrumente kao što su
magnetofoni, dozimetri buke ili pisači. Efektivna vrijednost, RMS, je specijalan oblik matematičke srednje vrijednosti. Važna je jer direktno zavisi od energije zvučnog signala. Detektor vršne vrijednosti može da se ugradi ako se želi određivanje vršnih vrijednosti impulsnih signala.

4.4.2. Vrste mjerača buke

Dozimetar

Karakteristike: Nivo regulacije 70 to 140 dB(A) ;odstupanje 0.1 dB ; preciznost ± 1.5 dB
frekvencija 20 Hz do 10 kHz; Klasifikacija ANSI SI.25,
ISO 1999
BS 6402
[image: ]


BS06 digitalni mjerač buke 

BS06 je robustan i precizan mjerni uređaj pogodan za vanjsku i unutarnju uporabu. Posjeduje cijeli niz karakteristika koje bismo očekivali tek kod mnogo skupljih uređaja.
BS06 može pouzdano odrediti izvor zvuka unutar područja od 40 do 130 db(A). Vrijednosti koje izlaze iz tog područja prikazuju se kao MIN odnosno MAX vrijednosti.
Uređaj ima i zaštitnu navlaku protiv vjetra, koja se može ukloniti. Namjena joj je da ukloni zvuk vjetra i druge zvukove koji mogu utjecati na kvalitetu mjerenja.
Integrirani senzor konstantno mjeri ambientalno osvjetljenje i automatski uključuje pozadinsko osvjetljenje zaslona u slučaju slabog osvjetljenja. To znači da su brza i pouzdana očitanja moguća u svakoj situaciji i lako čitljiva na velikom LCD zaslonu.




[image: TROTEC BS06 MjeraÄ� jaÄ�ine zvuka]
VOLTCRAFT SL-50 mjerni uređaj za razinu zvuka, mjerač buke 30 Hz - 4 kHz
Ovaj uređaj omogućuje, svojim automatskim odabirom mjernog područja i predodređenim parametrima, brzo i lako mjerenje razine zvuka linearnim vrednovanjem frekvencije (dBC). Idealan za jednostavna mjerenja buke u okolini ili drugih izvora zvuka.

5) Utjecaj buke na zdravlje ljudi

Buka predstavlja uznemirujući zvuk koji djeluje na čovjeka i psihički i fizički, ometa san i koncentraciju, rad, smanjuje efikasnost i produktivnost. Koliko su rasprostranjeni efekti buke, isto toliko su rasprostranjene i njene dugoročne posljedice po zdravlje, naročito u urbanim sredinama. Buka pri većim nivoima djeluje stresno i na nju čovjek nema sposobnost privikavanja. Treba napomenuti da postoje individualne razlike reakcije na buku, te ovisno o nivou i frekvenciji buke i dužini izloženosti, one mogu biti od blagih i prolaznih do trajnih oštećenja. Dejstvo buke se može ogledati u vidu slušnih, ekstraslušnih i nespecifičnih - psihogenih efekata. Slušni efekti se ogledaju u vidu zamora, koji se javlja na jačini od 90 dB i može biti praćen problemima zujanja u ušima. Ekstraslušni efekti su različiti kod pojedinaca i uslovljeni su polom, starosnom dobi, socijalnim i kulturnim nivoom, radnim i komunalnim okruženjem. Njeno dugo dejstvo vodi ka pojavi trajnih oštećenja sluha. Nespecifični efekti buke su različiti i nisu stalni, a ogledaju se u promjenama u krvnom pritisku i pulsu, poremećaju u radu probavnih organa, suženju vidnog polja, razdražljivošću i drugim psihogenim problemima. Koliko je štetno djelovanje buke na organizam govori i činjenica da je donošenje i primjena propisa iz oblasti zaštite od buke, uglavnom u susjednim zemljama, u nadležnosti ministarstava zdravlja. To znači da buka dominantno ima uticaj na zdravlje čovjeka, a istovremeno čovjek stvara buku upravo svojom djelatnošću. Granicom buke koja može da izazove oštećenje sluha u medicini smatra se buka od 85 decibela, a granica bola je između 120 i 130 decibela, što odgovara zvuku koji proizvodi mlaznjak udaljen oko 100 metara. U stanovima buka uglavnom iznosi 40-50 decibela, u kancelarijama do 65, dok u saobraćaju lako dostiže 85 decibela. S jačinom buke od 110 decibela, diskoteke i rok koncerti često premašuju nivo buke koju proizvodi pneumatski čekić (100 decibela).
U razgovoru sa dr Mitrovićem[footnoteRef:4] saznajemo da buka škodi srcu, izaziva poremećaj sna, slabljenje sluha ili zujanje u ušima (tinitus). Neprekidna izloženost zvucima glasne muzike, buci koju proizvodi gradski saobraćaj i galami tokom dana i noći može da uzrokuje poremećaj učenja kod dece. [4:  LekarInfo] 

Dobro je poznato svima da glasna buka može da trajno ošteti naše zdravlje. Osobe koje su izložene visokim nivoima buke, na primjer u diskotekama i na muzičkim koncertima mogu izgubiti sluh usljed oštećenja slušnog sistema zbog izloženosti zvucima visokog intenziteta. Vatromet i pucnjevi iz pištolja takođe mogu uzrokovati slične povrede.Pored visokih nivoa buke, čak i srednji nivo buke od 85 decibela, kao što je zvuk budilnika, ili kosilice, može da ošteti naš sluh. Srednji nivo buke utiče na sluh kada izloženost njemu traje duži vremenski period. Ali šta se dešava sa zvucima niskog intenziteta koji su stalna pojava u našem okruženju. Takvi zvuci dolaze od uličnog saobraćaja, električnih aparata u domaćinstvima, kao što su mašine za sudove, muzika, usisivači, klima uređaji i avioni. Zvuci niskog intenziteta možda ne predstavljaju direktno opasnost po naš sluh, ali, s obzirom da se javljaju kod kuće i na poslu, oni mogu uticati na naše fizičko i mentalno zdravlje.
Neželjeni zvuci povećavaju pritisak, uzrokuju premor, skraćuju san, povećavaju stres, negativno utiču na varenje i ometaju koncentraciju.
Osobe koje žive u blizini predjela u kojima je buka stalno prisutna, kao što su aerodromi, najizloženiji su riziku od pojave hipertenzije za razliku od osoba koje žive daleko od aerodroma. Problemi u vezi sa borbom protiv buke su kompleksni i zahtijevaju povećanje svjesnosti kod svakog od nas. Svako treba da je u mogućnosti da shvati kada buka koju stvara može da uznemirava ljude u okruženju. Istovremeno i na opštijem nivou, nadležna tijela treba da sprovedu mjere na izradi neophodnih studija radi zaštite stanovnika od izvora buke koji prijete našem fizičkom i mentalnom zdravlju.

6) Zaključci i preporuke 

Prema analizi postojećeg stanja buke u životnoj sredini u cilju zaštite od buke u narednom periodu treba preduzeti sljedeće: 
• obezbijediti periodični i namjenski monitoring buke u cilju utvrđivanja uticaja na okoliš i zdravlje ljudi, 
• sprečavanje nastajanja buke na mjestu nastanka, 
• raspored i lociranje potencijalnih izvora buke izvršiti u skladu s namjenom prostora i Zakona o zaštiti od buke, 
• izvršiti propisnu zvučnu izolaciju industrijskih pogona i poslovnih objekata u blizini stambenih zona i naselja u cilju što efikasnijeg smanjivanja nivoa buke u okolišu, 
• obezbijediti propisnu zvučnu izolaciju novih objekata u skladu s namjenom prostora i objekata, 
• postavljanje zvučnih ograda i barijera, 
• redovno održavanje mašina i uređaja koji stvaraju buku u cilju što većeg smanjivanja intenziteta buke, 
• ograničavanje rada za izvore koji u stambenoj zoni izazivaju buku veću od graničnih vrijednosti tokom noći i u dane vikenda i praznika, 
• izraditi mape buke postojećih izvora buke, 
• edukacija i podizanje svijesti zaposlenika i građana u svrhu što većeg smanjivanja buke, 
• efikasniji inspekcijski nadzor i provođenje inspekcijskih mjera. 

